open-index/open-wikipedia-markdown huggingface dataset:
After All

**After All** (), ամերիկացի երգչուհի և դերասանուհի Շերի և Chicago խմբի նախկին վոկալիստ բասկիթառահար Փիթերա Սեթերի դուետը, որը թողարկվել է 1989 թվականի փետրվարի 21֊ին՝ Geffen Records լեյբլի վրա։ Երգը օգտագործվել է «Շանսեր կան» ֆիլմում, և առաջադրվել է որպես «Լավագույն երգ» Օսկարի թեկնածուի համար։ Երգը դարձավ առաջին հարավամերիկյան սինգլը, որը թողարկվել է Շերի 20-րդ ալբոմում (ալբոմի անունը՝ Heart of Stone)։ Երգը նաև ընդգրկվել է Սեթերի «You're the Inspiration: A Collection» ալբոմում։

## Երգի մասին
Երգը բարձրացել է 5-րդ և 6-րդ հորիզոնականեր, համապատասխանաբար ԱՄՆ֊ի և Կանադայի չարթերում, այն եզակի երկրներում, որտեղ այն պաշտոնապես թողարկվել է։ Սակայն, բարձր ռադիո֊փոխհաղորդման պատճառով երգը կարողացավ հասնել նույնիսկ եվրոպական չարթերին, ինչպիսիք են իռլանդական (#24) և Մեծ Բրիտանական (#84) չարթերը։

«» երգը դարձել է ամերիկյան *Hot Adult Contemporary Tracks* չարթի առաջին հիթը։ 1989֊ական թվականին երգը Billboard Hot 100 հանրագումարային չարթում գրավել է 79-րդ հորիզոնականը։ Չնայած ԱՄՆ֊ում երգի մեծ հաջողություններին, երգի համար այդպես էլ տեսահոլովակ չի նկարահանվել։

## Թողարկում
Շերը և Փիթերա Սեթերը այս երգը ձայնագրել է միմյանցից առանձին։ Նրանք ոչ մի անգամ չեն կատարել այս երգը միասին։ Եվ, չնայած այն հանգամանքին, որ երգը 1990֊ական թվականներին առաջադրվել է Օսկարի, այդ տարին միակն էր, երբ ֆիլմի համար լավագույն առաջադրած երգը առաջադրողները մրցանակաբաշխության ընթացքում ելույթ չեն ունեցել։

Շերը կատարել է երգի սոլո տարբերակը *Heart of Stone Tour* և * Love Hurts Tour* շրջագայության ժամանակ։ Ավելի ուշ, «Do You Believe? Tour» և «Living Proof: The Farewell Tour»֊ի շրջագայության ժամանակ նա կատարել է երգը իր ստեղնաշարային երաժիշտ Փոլ Բիրկովիչի հետ համատեղ։ Երկուսով նրանք նաև կատարել են այս երգը իրենց վերջին՝ «Cher at the Colosseum» շրջագայության ժամանակ։

## Քավեր տարբերակ
Ըստ գերմանական մամուլի, Շերը կրկին դուետ ձայնագրել է Թոմաս Անդերսի հետ իր «Different» ալբոմի համար։

Մարտին Նևրանը և Վինա Մորելասը ֆիլիպինյան «A Beautiful Affair» սերիալի համար ձայնագրել են «After All» երգի քավեր տարբերակը։

## Երգացանկ
### Germany 12" Vinyl
* A1. "After All"
* A2. "Dangerous Times"
* B1. "I Found Someone"
* B2. "Main Man"

## Պաշտոնական տարբերակներ
* Main Version (4:03)
* Edit (3:39)
* Extended Remix (6:46)

## Չարթեր

## Ծանոթագրություններ

## Արտաքին հղումներ
* Official Cher site
* 
* Thomas Anders site

Կատեգորիա:1989 երգեր
Մալֆուգաս Օժես

** Մալֆուգաս Օժես** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Սենտ Էտիեն լեզ Օրգ կանտոնի կազմի մեջ։

Համայնքի INSEE կոդ՝ 04109։

## Բնակչություն
Համայնքի բնակչությունը 2008 թվականին կազմում էր 219 մարդ։

## Տնտեսություն
2007 թվականի տվյալներով 133 աշխատունակ տարիքի մարդկանցից (15-64 տարեկան) 87-ը տնտեսապես ակտիվ էին, 46-ը անգործ (ակտիվության ցուցանիշը 65,4 %,, 1999 թվականին եղել է՝ 69,5 %)։ 87 աշխատունակ բնակիչներից 76-ը աշխատում էին (40 տղամարդ և 36 կին), անաշխատանք էին 11-ը (6 տղամարդ և 5 կին)։ 46 անգործ մարդկանցից 6-ը աշակերտներ կամ ուսանողներ են, 25-ը թոշակառու, 15-ը չէին աշխատում այլ պատճառներով.

## Տեսարժան վայրեր
* Կոնսոնների ամրոցը (XVII—XVIII դդ.)
* Սուրբ Հովհաննես Մկրտիչի եկեղեցին և զանգակատուն֊ը (1997 թ. ընդգրկվել են Ֆրանսիայի պատմական հուշարձանների ցանկում)

## Պատկերասրահ

Պատկեր:Saint-Jean-Baptiste de Mallefougasse 1.JPG|Սուրբ Հովհաննես Մկրտչի եկեղեցին
Պատկեր:Mallefougase-Augès.JPG|Առաջին համաշխարհային պատերազմում զոհվածների հուշարձանը


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Վենսան Աբուբաքր

**Վենսան Աբուբաքր** (, ), կամերունցի ֆուտբոլիստ, Պորտու ակումբի և Կամերունի հավաքականի հարձակվող։

## Կարիերա
### Ակումբային
2006 թվականից Աբուբաքրը խաղացել է «Կոտոն Սպորտ» ակումբի երիտասարդական թիմում։ 2009 թվականին լավ խաղի համար երիտասարդ հարձակվողը տեղափոխվեց ակումբի հիմնական թիմ։ Նա միանգամից տեղ գրավեց թիմի հիմնական կազմում։ Կոտոնը դարձավ չեմպիոն, իսկ Վենսանով սկսեցին հետաքրքրվել մի շարք եվրոպական ակումբներ, որոնց թվում էին Տոտտենհեմ Հոտսպուրը, Մոնակոն և Անդերլեխտը։

Արդյունքում 2010 թվականին Աբուբաքրը տեղափոխվեց Եվրոպա, պայմանագիր կնքելով «Վալանսեն» ակումբի հետ։

### Լորյան
Աբուբաքրը Լորյան ակումբի հետ 2013 թվականի հուլիսի 1-ին կնքեց պայմանագիր։

### Պորտու
2014 թվականի օգոստոսի 24-ին նա Պորտու ակումբի հետ կնքեց քառամյա պայմանագիր։ Տրանսֆերի արժեքը կազմեց 3 մլն եվրո։ 2014 թվականի դեկտեմբերի 10-ին ՈՒԵՖԱ Չեմպիոնների լիգայի խաղարկության Շախտյոր ակումբի դեմ խաղում խփեց իր առաջին գոլը։

## Միջազգային
Հավաքականում Աբուբաքրը դեբյուտել է 2010 թվականի մայիսի 25-ին Վրաստանի հավաքականի դեմ խաղում։ Նույն թվականին կամերունցիների գլխավոր մարզիչ Պոլ Լե Գուենը Վենսանին ընդգրկեց ԱԱ 2010-ի հայտացուցակում, որտեղ նա երկու անգամ հայտնվեց խաղադաշտում։ Աբուբաքրը աշխարհի առաջնության ամենաերիտասարդ խաղացողներից մեկն էր։

2010 թվականի օգոստոսի 11-ին Լեհաստանի հավաքականի դեմ խաղում նա խփեց իր առաջին գոլը հավաքականում։

## Ձեռքբերումներ
* Կամերունի չեմպիոն՝ 2010

## Ծանոթագրություններ

## Արտաքին հղումներ
* 
* 

Կատեգորիա:Բեշիկթաշի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Կամերունի հավաքականի ֆուտբոլիստներ
Կատեգորիա:Կամերունցի ֆուտբոլիստներ
Կատեգորիա:Կոտոն Սպորտի ֆուտբոլիստներ
Կատեգորիա:Պորտու ՖԱ-ի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Վալանսիենի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Մարիա Թերեզա Իսպանացի

**Ինֆանտա Մարիա Թերեզա Իսպանացի** (, ), եղել է Իսպանիայի թագավոր Ալֆոնսո XII-ի և նրա երկրորդ կնոջ՝ Մարիա Քրիստինա Ավստրիացու երկրորդ կրտսեր դուստրը։ Մարիա Թերեզան ի ծնե եղել է Իսպանիայի Ինֆանտա, իսկ արքայազն Ֆերդինանդ Բավարացու հետ ամուսնությունից հետո նա սկսել է կոչվել Բավարական արքայադուստր և Իսպանիայի Ինֆանտա։

## Ամուսնություն և երեխաներ
1906 թվականի հունվարի 12-ին Մարիա Թերեզան ամուսնացել է իր ազգական, Իսպանիայի Ինֆանտ, արքայազն Լյուդվիգ Ֆերդինանդ Բավարացու արքայազն Ֆերդինանդ Բավարացու և նրա կնոջ՝ Ինֆանտա Մարիա դե լաս Իսպանացու ավագ որդու հետ։ Ունեցել են չորս երեխա՝

* Ինֆանտա Լուիս Ալֆոնսո Իսպանացի (1906 թվականի դեկտեմբերի — 1983 թվականի մայիսի 14)
* Ինֆանտա Խոսե (Խուսեպե) Էուխենիո Իսպանացի (1909 թվականի մարտի 26 — 1966 թվականի օգոստոսի 16), կոմս դե Օդիոլ 1933 թվականից ի վեր, մորգանատիկ ամուսնությամբ ամուսնացել է (1933) Մարիա Սոլանժ Մեսիա-ի-դե-Լեսսեպսի (ծնված 1911 թվականի սեպտեմբերի 30-ին )
* Ինֆանտա Մարիա դե լաս Մերսեդես Իսպանացի (1911 թվականի հոկտեմբերի 3 - 1953 թվականի սեպտեմբերի 11), իշխան Հերակլ Գեորգևիչ Բագրատիոն-Մուխրանսկու (1909—1977) կինը (1946)
* Ինֆանտա Մարիա դել Պիլար Իսպանացի (1912 թվականի սեպտեմբերի 15 — 1918 թվականի մայիսի 9)

## Տիտղոսներ և պարգևներ

* **[[1882]] թվականի [[նոյեմբերի 12]]–ից [[1906]] թվականի [[հունվարի 12]]-ը**՝ Թագավորական Մեծություն Ինֆանտա Մարիա Թերեզա Իսպանացի
* **[[1906]] թվականի [[հունվարի 12]]-ից [[1912]] թվականի [[սեպտեմբերի 23]]-ը՝** Թագավորական Մեծություն Ինֆանտա Մարիա Թերեզա Իսպանացի, Բավարիայի արքայադուստր և դքսուհի

### Պարգևներ
* Մարիա Լուիզա թագուհու շքանշան
* Աստղայի խաչի ազնվագույն շքանշան
* Թերեզայի շքանշան
* Սուրբ Ելիզավետայի շքանշան

## Ծանոթագրություններ

## Արտաքին հղումներ
* Профиль на Geneall.net 
* Профиль на Thepeerage.com 

Կատեգորիա:Թագավորների դուստրեր
Ռոյսթոն Դրենտե

**Ռոյսթոն Դրենտե** (հոլ․՝ Royston Rickie Drenthe, ), հոլանդացի ֆուտբոլիստ, պաշտպան։ Հանդես է գալիս «*Բանի Յաս*» ակումբի կազմում։

## Ակումբային կարիերա
Ռոյսթոն Դրենտեն ռոտերդամյան «Ֆեյենորդ» և «Էսկելսիոր» ակումբների սան է։

2007 թվականին Դրենտեն «Ֆեյենորդից» տեղաոխվել է իսպանական «Ռեալ Մադրիդ»։ Թիմը նրա համար վճարել է 14 միլիոն եվրո։

«Ռեալ Մադրիդի» կազմում ի պաշտոնական դեբյուտը Դրենտեն նշել է Իսպանիայի սուպերգավաթի շրջանակներում կայացած «Սևիլյայի» դեմ խաղում։ 2007/08 մրցաշրջանի սկզբում Դրենտեն եղել է մադրիդյան ակումբի հիմնական կազմի ֆուտբոլիստ։

2010/11 մրցաշրջանը Ռոյսթոնը վարձակալական հիմունքներով անցկացրել է «Էրկուլեսի» կազմում։ Թիմի կազմում նա մասնակցել է 17 հանդիպման՝ դառնալով 4 գոլի հեղինակ։

Հաջորդ մրցաշրջանը նա անցկացրել է անգլիական «Էվերթոնի» կազում։

2012 թվականի մայիսից մինչև դեկտեմբեր ֆուտբոլիստը մնաց առանց խաղային պրակտիկայի, իսկ ահա 2013 թվականի փետրվարի 2-ին պայմանագիր կնքեց ռուսական «Ալաիայի» հետ։

2013 թվականի ապրիլի 15-ին նա ձևակերպել է իր կարիերայի առաջին հեթ-տրիկը՝ «Մորդովիայի» դեմ խաղում։

2013 թվականի հունիսի 21-ին Դրենտեն երկամյա պայմանագիր է կքնել անգլիական «Ռեդինգի» հետ։

2015 թվականից սկսած Ռոսթոն Դրենտեն հանդես է գալիս «Բանի Յաս» թիմի կազմում։

## Միջազգային կարիերա
Հոլանդիայի հավաքականի կազմում իր դեբյուտը նա նշել է 2010 թվականի նոյեմբերի 20-ին՝ Թուրքիայի հավաքականի դեմ խաղում։

## Վիճակագրություն
### Ակումբային

### Միջազգային

## Ծանոթագրություններ

## Արտաքին հղումներ
* Պրոֆիլը transfermarkt.com կայքում
* Պրոֆիլը soccerway.com կայքում
* Վիճակագրությունը soccerbase.com կայքում

Կատեգորիա:1987 ծնունդներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Ապրիլի 8 ծնունդներ
Կատեգորիա:Էվերթոնի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Ռոտերդամ քաղաքում ծնվածներ
Կատեգորիա:Ռուսաստանի Պրեմիեր Լիգայի խաղացողներ
Էլիս Իվ

**Էլիս Իվ** (, , Անգլիա), բրիտանացի դերասանուհի։

## Կենսագրություն
Էլիս Իվը ծնվել է 1982 թվականի փետրվարի 6֊ին, Մեծ Բրիտանիայի Լոնդոն քաղաքում։ Էլիսը, դերասան Թրևոր Էվի և դերասանուհի Շարոն Մոֆանի դուստրն է։ Նրա երկու փոքր եղբայրների անուններն են Ջեք և Ջորջ։ Նա ունի անգլիական, իռլանդական և ուելսյան ծագում։ Մանկության տարիներին ծնողների հետ մի քանի տարի ապրել է Լոս Անջելեսում։ Հեմփշիրում ավարտել է Բեդեյլսի դպրոցը, ապա Վեստմինստերյան դպրոցը Լոնդոնում։

Էլիս Իվը սովորել է դերասանական հմտություններ Beverly Hills Playhouse֊ում (Լոս Անջելես), ինչպես նաև անգլերեն Օքսֆորդի Սուրբ Եկատիրինա քոլեջում։ Հենց այնտեղ էլ կայացել է իր թատերական առաջնելույթը ուսանողական բեմադրություններում։

Իր դերասանական կարիրերան Իվը սկսել է 2004 թվականից։ Նրա առաջին կինոաշխատանքները, երբ սովորում էր դեռ համալսարանում, դարձան «Հոքինգ» և «Գեղեցկությունը անգլերենով» ֆիլմերը։ 2006 թվականի առաջին կեսը Էլիսը անցկացրել է Հնդկաստանում, որտեղ անցկացվում էին «Կորցնելով  Ջեմմային» (ITV) ֆիլմի նկարահանումները։ Նույն թվականին կինովարձույթ դուրս եկավ «Ամբողջովին կոտրտում» կատակերգությունը, որտեղ Իվը խաղում էր գլխավոր դերերից մեկը։

2011 թվականի սկզբին Էլիսը միանում է «Սևազգեստ մարդիկ III» նկարահանումներին, համաձայնելով խաղալ գործակալ Օ դերը։

2014 թվականի դեկտեմբերի 31-ին Էլիսը ամուսնանում է ֆինանսիստ Ալեքս Քաուփոր֊Սմիթի հետ, ում հետ նա հանդիպում էր դեռևս իրենց ամուսնությունը։ Էլիսը նրա հանդիպում էր նաև 1990-ական թվականներին՝ ռեևս դպրոցում։

## Հետաքրքիր փաստեր
* Էլիսը փոխ առ փոխ ապրում է Լոս Անջելեսում և Լոնդոնում։ 
* Էլիսը ունի հետերոքրոմիա՝ նրա աչքերից մեկը կանաչ է, մյուսը կապույտ։

## Ֆիլմագրություն

## Մրցանակներ
2007 թվականին Էլիս Իվը առառաջադրվել է «Theatregoers Choice» մրցանակին «երկրորդ պլանի լավագույն դերասանուհի» անվանակարգում «Ռոքնռոլ» ներկայացման համար։

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի անգլիացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Թատրոնի դերասանուհիներ
Կատեգորիա:Օքսֆորդի համալսարանի շրջանավարտներ
Ջեսսալին Գիլսիգ

**Ջեսսալին Գիլսիգ** (, ), կանադացի կինոդերասանուհի, իր դերերով հայտնի է «Բոստոնական դպրոցը», «Մարմնի մասը» և «Glee» հեռուստասերիալներից, որտեղ նա խաղացել է Ուիլ Շուստյորի կնոջ դերը։ Նա նաև խաղացել է «Նյու-Յորքի ոստիկանությունը», «Փախուստ բանտից» և «Հերոսները» ֆիլմերի, ինչպես նաև շատ այլ ֆիլմերի մի քանի սերիաներում։

## Կենսագրություն
Ջեսսալինը ծնվել է Մոնրելաում` Քվեբեկ պրովինցիայում, ինժեներ Տոբի Գիլսինգի ու Քլերի ընտանիքում, որը աշխատում էր որպես գրող և թարգմանիչ։ Նա սկսել է խաղալ 12 տարեկան հասակից։ Ջեսսալինը սովորել է աղջիկների համար նախատեսված միջնակարգ դպրոցում` Տրաֆալգարայում, Մոնրելաի կենտրոնում։ Հետո նա հաճախում է ամերիկյան ռեպերտուարական թատրոն` Հարվարդի համալսարանում և 1989 թվականից մինչև 1993 թվականը սովորում է ՄաքԳիլի համալսարանում, որը 1993 թվականին ավարտում է հումանիտար գիտությունների` մասնավորապես անգլերենի դասընթացի բակալավր աստիճանով։ Նա ամուսնացած է եղել պրոդյուսեր Բոբի Սելմոնի հետ (2005-2010), որից աղջիկ է ունեցել` Պենելոպեն, որը ծնվել է 2006 թվականի սեպտեմբերի 26-ին։ Ջեսսալինը հրեական արմատներ է ունեցել` հոր կողմից, որի պատճառով իր հարսանիքը եղել է ավանդական հրեական հարսանիք։

## Ֆիլմագրություն

## Լրացուցիչ գրականություն
* Rohan, Virginia. "Gilsig Goes 'Public' And Grapples With Racism." Chicago Tribune. 6 Feb 2001: 8.
* Stebbins, Sarah. "School Ties." InStyle. Summer 2005: 272-273.

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:Հարվարդի համալսարանի շրջանավարտներ
Կատեգորիա:ՄաքԳիլի համալսարանի շրջանավարտներ
Թյուդորներ

[thumb|248px| [Թյուդորների վարդը Վարդերի պատերազմից հետո վերածվեց ոչ միայն Թյուդորների, այլև ողջ Անգլիայի հերալդիկ խորհրդանշանի:]]
**Թյուդորներ** (), 1485—1603 թվականներին Անգլիայի թագավորական դինաստիա։ Սպիտակ և կարմիր վարդերի պատերազմում Յորքերի նկատմամբ տարած հաղթանակի շնորհիվ Հենրի VII Թյուդորը հասել է իշխանության, այնուհետև Թյուդորների դինաստիայի թագավորներն են եղել Հենրի VIII-ը (1509–1547), Էդուարդ VI-ը (1547–53), Մարիա I-ը (1553–58) և Եղիսաբեթ I-ը (1558–1603)։ Թյուդորները հենվել են նոր ազնվականության (ջենտրի) վրա, վարել են ազնվականության և բուրժուազիայի շահերից բխող քաղաքականություն։ Թյուդորների իշխանությունը բացարձակ միապետության բնույթ էր կրում, պառլամենտը հնազանդ էր նրանց։ Սակայն արդեն Եղիսաբեթ I-ի կառավարման վերջին տարիներին սկսվեց պառլամենտի (բուրժուական ընդդիմության) պայքարը բացարձակ միապետության դեմ, որը սրվեց հաջորդ դինաստիայի՝ Ստյուարտների ժամանակ։ Դեռևս 1496 թվականին՝ Կոլոմբոսի հաջող նավարկումներից քիչ անց, Հենրի VII-ը Ասիա տանող նոր առևտրական ճանապարհները ուսումնասիրելու հանձնարարականով Ատլանտյան օվկիանոս ուղարկեց Ջոն Կաբոտին։ Ինչպես Կոլոմբոսը, Կաբոտը 1497 թվականին հասավ Նյուֆաունդլենդ կղզի, համարելով այն ասիական ափ, դրա մասին տեղեկություն ուղարկեց հայրենիք։ Սակայն հաջորդ տարի տեղի ունեցած արշավանքից նրա նավը չվերադարձավ։ Թյուդորների կառավարման ժամանակ Անգլիան ցնցեց Ռեֆորմացիան, դրա արդյունքում սրվեցին անգլո-իսպանական տարաձայնությունները, որոնք հետագայում հանգեցրին բաց հաղթական պատերազմի հարյուրամյակի վերջում։

## Թյուդորների կերպարը արվեստում
Տասնվեցերոդ դարում Անգլիայում ապրող Թյուդոների դինաստիայի մասին է պատմում պատմական ժանրի գեղարվեստական նույնանուն հեռուստասերիալը։ Հեռուստասերիալի հեռարձակումը սկսվել է 2007 թվականի ապրիլի 1-ից և ունեցել է 4 եթերաշրջան։ Ընդհանուր ցուցադրվել է 38 սերիա։

## Տես նաև
*Սպիտակ և կարմիր վարդերի պատերազմ

## Ծանոթագրություններ

Կատեգորիա:Անգլիայի պատմություն
Կատեգորիա:Բրիտանական թագավորական ընտանիք
Կատեգորիա:Բրիտանական կայսրություն
Կատեգորիա:Բրիտանական կղզիների պատմություն
Կատեգորիա:Թյուդորներ
Քրիստինա Անապաու

**Քրիստինա Անապաու** (, ), ամերիկյան կինոդերասանուհի։ Առավել հայտնի է դարձել Գալինայի դերով՝ Սև կարապ և Մաուրելլա փերիի դերով՝ HBO Իրական արյուն հեռուստասերիալներում։

## Կենսագրություն
Քրիստինա Անապաուն ծնվել և մեծացել է Հավայի կղզում։ Նրա հայրը՝ Ռիչարդ Սթեֆան Ռոպերը գիտնական է, սկ մայրը՝ Գլորիա Լեա Քայզեր Ռոպերը՝ դերասանուհի։ Քրիստինան դպրոցից հետո ընդունվել է Հավայական համալսարանը՝ Մանոայում։ Առաջին անգամ նկարահանվել է Փախուստ Ատլանտիսից հեռուստասերիալում, որը նկարահանվել է Օահուում։ Քրիստինա Անապաուն դաշնամուր է նվագում։ Բակալավրի կոչում ստանալուց հետո Քրիստինան ցանկանում էր դառնալ պարուհի և աշխատում էր հինգ տարի։

Քրիստինա Անապաու հանդիսանում է բրիտանական ազնվապետության, այսինքն Բարոն Թեյմենի հետնորդը։

## Կարիերա
2005 թ. նկարահանվել է կերպափոխուկները ֆիլմում՝ Քրիստինա Ռիչիի հետ։

2010 թ. Քրիստինան հայտնվում է Սև կարապ ֆիլմում, որը Դարրենա Արոնովսկիի հոգեբանական թրիլլերն է մի պարուհու մասին, ով աստիճանաբար խելագարվում էր «Կարապի լիճ» բեմադրության ժամանակ։ Գլխավոր դերերը ֆիլմում կատարում են Նատալի Փորթմանը, Վենսան Քասելը և Միլա Կուսինը։

2012 թ. Անապաուն ստանում է HBO «Իրական արյուն» հեռուստասերիալում Մաուրելլա փերիի դերը։

2012 թ. Քրիստինան Sighting ֆիլմում կատարում է գլխավոր՝ Թեդի Սարաֆիանի դերը։

Քրիստինան հայտնվել է Stuff ամսագրի շապիկին և ճանաչվել է այդ ամսագրի ամենակրակոտ աղջիկներից մեկը։

## Ֆիլմագրություն

## Մրցանակներ և նոմինացիաներ

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:Դերասանուհիներ այբբենական կարգով
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի դաշնակահարներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի կին գրողներ
Դանիելա Պինեդա

**Դանիելա Պինեդա** (, , Լուիզիանա, Քենթվուդ), ամերիկա–մեքսիկական ծագում ունեցող դերասանուհի, արձակագիր և կատակերգու դերասան Օքլենդից (Կալիֆոռնիա նահանգ)։

Ավարտել է Միլլս–Քոլեջը։

## Կարիերա
2013 թ. հունվարին հայտարարվել էր, որ նա ընդունվել էր որպես Սոֆի Դևերոյի դերակատար Վամպիրի օրագրերը հեռուստասերիալի 4 եթերաշրջանի 20 էպիզոդում․ այն ցուցադրվում է CW հեռուստաալիքով։ Վերոնշյալ էպիզոդը հանդիսանում է հեռուստասերալի սփին օֆի՝ «The Originals»–ի թռիչքային սերիան։ «The Originals» հեռուստասերիալում դեպքերը զարգանում էր Նոր Օռլեանի ֆրանսիական թաղամասում։

## Ֆիլմագրություն
### Գեղարվեստական ֆիլմեր
* Նորապսակները (2011)

### Կարճամետրաժ ֆիլմեր
* Vitriolage (2012)
* Տառապածը (2012)

### Հեռուստատեսություն
* Միջին տարիքի տղամարդիկ (2010)
* CH Originals (2010-2011) «POV: Rock Concert»
* Կեսգիշերային արև (2012) (NBC թռիչք)
* Ֆիջերալդների սուրբծնունդը (2012)
* Օտարը մեր շրջապատում է (2012) «Երկու գլխարկներ»
* Առաջնածինները (2013)

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կատակերգուներ
Կատեգորիա:Ամերիկացի գրողներ
Կատեգորիա:Ամերիկացի արձակագիրներ
Կատեգորիա:21-րդ դարի ամերիկացի դերասանուհիներ
Սուշմիտա Սեն

**Սուշմիտա Սեն** (,), հնդիկ մոդել և դերասանուհի Բոլիվուդյան։ Մրցույթի հաղթող «Միսս Տիեզերք» 1994, և առաջին հնդկուհին արժանացած այդ տիտղոսին։ Դափնեկիր կինեմատոգրաֆիայի մրցանակի Filmfare Awards-ն մրցանակ երկրորդ պլանի լավագույն կանացի դեր 2000 թ.

## Կենսագրություն
Ծնվել է նոյեմբերի 19-ին, 1975 թվականի Հայդարաբադում, նահանգի մայրաքաղաք Անդհրա-Պրադեշ, սպայի ընտանիքում։ Հայրը Շուբիր Սեն- ավիացիայի փոխգնդապետ, մայրը- Սուբհրա Սեն ոսկերչական իրերի դիզայներ։ Սուշմիտայի մայրենի լեզուն բենգալերեն է։ Ընտանիքում աղջկան կոչում էին կրճատ՝ Տիտու կամ Սուշ։ Դերասանուհին ունի եղբայր՝ Ռաջիվ Սեն և քույրը՝ Նիլամ Սեն ով ամուսնացած է հյուպատոս Նաուման Մալիկի հոտ։
Սուշմիտան սովորել է Air Force Golden Jubilee Institute դպրոցում Դելիիում, սովորել է անգլերեն և ծրագրում լրագրողի կարիերան։ Իր քսաներկու տարեկան հասակում 1994 թվականին նա հաղթել է «Միսս Հնդկաստան» մրցույթը հաղթելով Այշվարիա Ռային ով համարվում էր ֆավորիտը, ինչպես և սպասվում էր պետք էր ստանար Հնդկաստանի ամենագեղեցիկ աղջիկը տիտղոսը։ Մասնակցելով մրցույթին և հաղթելով, դերասանուհին մեկնում է մասնակցելու «Միսս Տիեզերք» մրցույթին և ամբողջ Հնդկաստանի պատմությամ մեջ առաջին էր ով հաղթեց։
Վերադառնալով Հնդկաստան, Սուշմիտան ընդունում է հրավեր նկարահանվելու ֆիլմում և 1999 թվականին ստացել է Filmfare Award մրցանակ երկրորդ պլանի լավագույն կանացի դերի համար։
Այս պահին դերասանուհին շարունակում է նկարահանվել և դաստիարակել երկու որդեգիր դուստրերին։ 2000 թվականին նա որդեգրոց փոքրիկ աղջկա և անվանեց նրան Ռենե։ Սուշմիտան խոսում է այն մասին, որ այն բանից հետո, երբ նա որդեգրել է Ռենեին (ֆրանսերեն *Renaissance*) խիստ փոխվել է դարձել պատասխանատու։ 2012 թվականին դերասանուհին որդեգրում է երկրորդ դստերը անվանում նրան Ալիսա (Alisah):

## Ֆիլմագրություն

## Մրցանակներ
**IIFA Awards**
* 2000 — Լավագույն դերասանուհի երկրորդ պլանի—«Թիվ մեկ կինը»
**Filmfare Awards**
* 2000 — Լավագույն դերասանուհի երկրորդ պլանի—«Թիվ մեկ կինը»
**Star Screen Awards**
* 2000 — Լավագույն դերասանուհի երկրորդ պլանի—«Թիվ մեկ կինը»
**Zee Cine Awards**
* 2000 — Լավագույն դերասանուհի երկրորդ պլանի—«Թիվ մեկ կինը»
* 2003 — Լավագույն դերասանուհի երկրորդ պլանի—Filhaal

## Անձնական կյանք
Մի քանի տարի սկսած 1996 թվականից, հանդիպել է հայտնի կինոռեժիսոր Վիկրամ Բհատտի և պատճառ հանդիսացել նրա ամուսնալուծությանը։

## Ծանոթագրություններ

## Արտաքին հղումներ
* http://www.imdb.com/name/nm0784047/
* http://www.iam-she.com/ 

Կատեգորիա:1975 ծնունդներ
Կատեգորիա:Հնդիկ դերասանուհիներ
Կատեգորիա:Հնդիկ մոդելներ
Կատեգորիա:Մոդելներ
Ռևեսթ Սեն Մարտեն

**Ռևեսթ Սեն Մարտեն** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Սենտ Էտեն լեզ Օրգ կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04164։

## Բնակչություն
Համայնքի բնակչությունը 2008 թվականին կազմում էր 92 մարդ։

## Տնտեսություն
2007 թվականի տվյալներով 64 աշխատունակ տարիքի մարդկանցից (15-64 տարեկան) 45-ը տնտեսապես ակտիվ էին, 19-ը անգործ (ակտիվության ցուցանիշը 70,3 %, 1999 թվականին եղել է՝ 64,3 %)։ 45 աշխատունակ բնակիչներից 36-ը աշխատում էին (19 տղամարդ և 17 կին), անաշխատանք էին 9-ը (5 տղամարդ և 4 կին)։ 19 անգործ մարդկանցից 6-ը աշակերտներ կամ ուսանողներ են, 4-ը թոշակառու, 9-ը չէին աշխատում այլ պատճառներով։

## Տեսարժան վայրեր
* Սենտ Անդրե ծխական եկեղեցի, որը գոյություն ունի 1152 թվականից։ Ներկայիս շինությունը վերակառուցվել է XVII դարում

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Ռեյան

**Ռեյան** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ռեյան կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04160։

## Բնակչություն
Համայնքի բնակչությունը 2008 թվականին կազմում էր 1479 մարդ։

## Տնտեսություն
2007 թվականի տվյալներով 897 աշխատունակ տարիքի մարդկանցից (15-64 տարեկան) 603-ը տնտեսապես ակտիվ էին, 294-ը անգործ (ակտիվության ցուցանիշը 67,2 %, 1999 թվականին եղել է՝ 58,4 %)։ 603 աշխատունակ բնակիչներից 501-ը աշխատում էին (273 տղամարդ և 228 կին), անաշխատանք էին 102-ը (50 տղամարդ և 52 կին)։ 294 անգործ մարդկանցից 71-ը աշակերտներ կամ ուսանողներ են, 118-ը թոշակառու, 105-ը չէին աշխատում այլ պատճառներով.

## Տեսարժան վայրեր
* Վալգրան դղյակ (1650—1680 թվականներ)
* Նոտր Դամ դը լ’Ասոմտիոն եկեղեցի (XII դար)
* Սեն Ռոշ ժամատուն 
* Աստվածածնի Վերափոխման ռոմանական եկեղեցի 
* Սեն Դենի ժամատուն
* Ազգագրական թանգարան

## Քույր քաղաքներ
*  Ռոքասպարվերա (Իտալիա), 1996 թվականի հոկտեմբերի 13-ից

## Պատկերասրահ

Պատկեր:Reillanne -vue sur la place de la libération.JPG|Ռեյան
Պատկեր:Église de Reillanne by Malost.JPG|Նոտր Դամ դը լ’Ասոմտիոն եկեղեցի
Պատկեր:Église Saint Denis 2.JPG|Սեն Դենի ժամատուն
Պատկեր:Reillanne - MM.JPG|Զինվորական հուշարձան


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Ռեդորտիե

**Ռեդորտիե** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպերի գավառում։ Մտնում է Բանոն կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04159։

## Բնակչություն
Համայնքի բնակչությունը 2008 թվականին կազմում էր 86 մարդ։

## Տնտեսություն
2007 թվականի տվյալներով 63 աշխատունակ տարիքի մարդկանցից (15-64 տարեկան) 41-ը տնտեսապես ակտիվ էին, 22-ը անգործ (ակտիվության ցուցանիշը 65,1 %, 1999 թվականին եղել է՝ 68,2 %)։ 41 աշխատունակ բնակիչներից 39-ը աշխատում էին (24 տղամարդ և 15 կին), անաշխատանք էին 2-ը (1 տղամարդ և 1 կին)։ 22 անգործ մարդկանցից 9-ը աշակերտներ կամ ուսանողներ են, 5-ը թոշակառու, 8-ը չէին աշխատում այլ պատճառներով։

## Տեսարժան վայրեր
* Սուրբ Հովհաննես Մկրտիչ եկեղեցի 
* Զինվորական հուշարձան

## Պատկերասրահ

Պատկեր:Église St Jean-Baptiste.jpg|Սուրբ Հովհաննես Մկրտիչ եկեղեցի 
Պատկեր:Contadours - Mairie.jpg|Քաղաքապետարանի շենքը
Պատկեր:Bergerie.jpg|
Պատկեր:Retordiers - Maquis Les Platades.jpg|Զինվորական հուշարձան


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Ռևեսթ դյու Բիոն

**Ռևեսթ դյու Բիոն** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Բանոն կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04006։

## Բնակչություն
Համայնքի բնակչությունը 2008 թվականին կազմում էր 550 մարդ։

## Տնտեսություն
2007 թվականի տվյալներով 341 աշխատունակ տարիքի մարդկանցից (15-64 տարեկան) 244-ը տնտեսապես ակտիվ էին, 97-ը անգործ (ակտիվության ցուցանիշը 71,6 %, 1999 թվականին եղել է՝ 72,1 %)։ 244 աշխատունակ բնակիչներից 217-ը աշխատում էին (117 տղամարդ և 100 կին), անաշխատանք էին 27-ը (12 տղամարդ և 15 կին)։ 97 անգործ մարդկանցից 19-ը աշակերտներ կամ ուսանողներ են, 53-ը թոշակառու, 25-ը չէին աշխատում այլ պատճառներով։

## Քույր քաղաքներ
*  Պերյուվելզ (Բելգիա)

## Պատկերասրահ

Պատկեր:Tour des anciens remparts Revest du Bion.JPG|Քաղաքի հին պատեր
Պատկեր:Église de Revest du Bion.JPG|Սեն Կլեր ծխական եկեղեցի
Պատկեր:Mairie de Revest du Bion.JPG|Քաղաքապետարանի շենքը
Պատկեր:MM Revest du Bion.JPG|Զինվորական հուշարձան


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Ռևեսթ դե Բրուս

**Ռևեսթ դե Բրուս** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Ալպերի Պրովանսի գավառում։ Մտնում է Բանոն կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04162։

## Բնակչություն
Համայնքի բնակչությունը 2008 թվականին կազմում էր 248 մարդ։

## Տնտեսություն
2007 թվականի տվյալներով 154 աշխատունակ տարիքի մարդկանցից (15-64 տարեկան) 105-ը տնտեսապես ակտիվ էին, 49-ը անգործ (ակտիվության ցուցանիշը 68,2 %, 1999 թվականին եղել է՝ 69,4 %)։ 105 աշխատունակ բնակիչներից 95-ը աշխատում էին (56 տղամարդ և 39 կին), անաշխատանք էին 10-ը (5 տղամարդ և 5 կին)։ 49 անգործ մարդկանցից 15-ը աշակերտներ կամ ուսանողներ են, 18-ը թոշակառու, 16-ը չէին աշխատում այլ պատճառներով։

## Տեսարժան վայրեր
* Սուրբ Կոզմայի և Դամիանի եկեղեցի
* Երկաթյա զանգակատուն (1864 թվական)
* Դղյակ (XVII դար), այսօր այնտեղ տեղակայված է քաղաքապետարանը

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Կիպրոսում ՅՈՒՆԵՍԿՕ-ի Համաշխարհային ժառանգության ցանկ

աջից|210px|Համաշխարհային Ժառանգության պատկերանիշ
**Կիպրոսում ՅՈՒՆԵՍԿՕ-ի համաշխարհային ժառանգության** մեջ ընդգրկված է 3 անուն (2010 թվականի տվյալներ) օբյեկտ, որը կազմում է համաշխարհային ընդհանուր ժառանգության 0,3 %-ը (2015 թվականի տվյալներով՝ 1079 օբյեկտ)։ Բոլոր օբյեկտները ցանկի մեջ ներառված են մշակութային չափանիշներով։ Բացի այդ, 2014 թվականի տվյալներով՝ Կիպրոսի տարածքում գտնվող 12 օբյեկտ գտնվում են համաշխարհային ժառանգության ցանկում ընդգրկվող թեկնածուների ցանկում։

Կիպրոսը 1975 թվականի օգոստոսի 14-ին վավերացրել է մշակութային և բնության համաշխարհային հուշարձանների պաշտպանության մասին հռչակագիրը։

Կիպրոսի Հանրապետության տարածքում գտնվող առաջին օբյեկտը գրացվել է 1980 թվականին՝ ՅՈՒՆԵՍԿՕ-ի համաշխարհային ժառանգության կոմիտեսի 4-րդ նստաշրջանում։

## Ցանկ
Այս աղյուսակում օբյեկտները դասավորված են ՅՈՒՆԵՍԿՕ-ի համաշխարհային ժառանգության ցանկում ընդգրկվելու ժամանակաշրջանի։





## Տես նաև
* Համաշխարհային Ժառանգություն
* Կիպրոս

## Ծանոթագրություններ

## Արտաքին հղումներ

* Կիպրոսում ՅՈՒՆԵՍԿՕ-ի համաշխարհային ժառանգության օբյեկտների ցանկ 
* Կիպրոսում Համաշխարհային Ժառանգության օբյեկտների հղումներ 

Կատեգորիա:Կիպրոսի մշակույթ
Կատեգորիա:Համաշխարհային ժառանգության ցանկեր
*
Մաքս Շրեք

**Ֆրիդրիխ Գուստավ Մաքսիմիլիան «Մաքս» Շրեք** (, ), գերմանացի դերասան, ով հայտնի է «Նոսֆերատու։ Սարսափի սիմֆոնիա» (1922) դասական սարսափ ֆիլմում խաղացած իր Կոմս Օռլոքի դերով։

## Կենսագրություն
Մաքսիմիլիան Շրեքը ծնվել է 1879 թ. սեպտեմբերի 6-ին։ Դերասանական նախապատաստությունը ստացել է Բեռլինի պետական թատրոնում, որտեղ սովորել է մինչև 1902 թվականը։ Իր դեբյուտը կատարել է Շպայեր քաղաքի թատրոնի բեմում, այնուհետև, երկու տարվա ընթացքում հյուրաղաղերի մեջ է գտնվել ամբողջ Գերմանիայով, ելույթ ունենալով Ցիտաուում, Էրֆուրտում, Լյուցեռնում, Բրեմենում, Գեռայում և Մայնի Ֆրանկֆուրտում։ Վերադառնալով Բեռլին, նա միացել է փառաբանված Մաքս Ռայնհարդի դերասանակ խմբին։ Այդ թատերախմբի շատ անդամներ, ինչպես Մաքսը, հետագայում մեծ ներդրում ունեցան կինեմատոգրաֆիայում։

1915 թվականից մինչև 1918 թվականները, Շրեքը մասնակցեք Առաջին համաշխարհային պատերազմին։ 1919 թվականին, նա մտավ Մյունխենի կամերային թատրոնի կազմի մեջ, որտեղ ելույթ ունեցավ երեք տարի։ Մյունխենում, նրա ամենանշանավոր դերը Բերտոլդ Բրեխտի դեբյուտային «Թմբուկները գիշերով» պիեսում խաղացած հրեշների կրկեսի տնօրենն էր։ Այդ ժամանակ նա իր առաջին քայլերն արեց կինոյում։ Որոշ ֆիլմերում իր հետ հայտնվեց նաև իր կինը՝ Ֆաննի Նորմանը, որոնց հարսանիքը տեղի էր ունեցել 1910 թվականին։

1922 թվականին, «Prana Film» կինոընկերությունը Մաքսին հրավիրեց «Նոսֆերատու։ Սարսափի սիմֆոնիա» իր առաջին ֆիլմում կոմս Օռլոքի դերում խաղալու։ Ֆիլմի թողարկումից անմիջապես հետ, ընկերությունն իրեն սնանկ հայտարարեց, որպեսզի խուսափի Բրեմ Սթոքերի հեղինակային իրավունքների համար սահմանված գումարը նրա այրի կնոջը՝ Ֆլորենսին վճարելուց։ Ճաղատ, նիհար, կաշվոտ ձեռքերով և երկար եղունգներով կոմս Օռլոքը, որի կերպարը ստեղծել էր Մաքսը, հանրության վրա սարսափելի տպավորություն թողեց։

Երկու տարի անց, Շրեքը նկարահանվեց «Նոսֆերատու»-ի ռեժիսոր Ֆրիդրիխ Վիլհելմ Մուրնաուի ևս մեկ ֆիլմում՝ «Մեծն դքսի ֆինանսները», որը ընդհանրապես ոչ մի հաջողություն չունեցավ։ Դրան հաջորդոզ տարիներին, Շրեքը շարունակեց իր կարիերան կինոյում, դրա հետ մեկտեղ չթողնելով Մյունխենի կամերային թատրոնում դերասանի աշխատանքը։ 1936 թվականի փետրվարի 19-ին, Շրեքը «Դոն Կառլոս» պիեսում խաղաց հավատաքննիչի դեր, որի ավարտին իրեն վատ զգաց և բժշկի հրամանով տեղափոխվեց հիվանդանոց։ Հաջորդ առավոտյան, 56 տարեկան հասակում, ինֆարկտից մահացավ Մաքս Շրեքը։

## Մաքս Շրեքը փոփ արվեստում
* 2000 թվականին, դերասան Ուիլեմ Դեֆոն Մաքս Շրեքի դերը կատարեց «Վամպիրի ստվեր» ֆիլմում։ Կինոնկարի սյուժեն հիմնված է այն բանի վրա, որ Մաքս Շրեքն իրականում վամպիր է եղել և այդ պատճառով, նա կարողացել է այդքա լավ կերպավորել կոմս Օռլոքին։
* Դերասանի պատվին է անվանվել Քրիստոֆեր Ուոքենի խաղացած Թիմ Բարթոնի «Բեթմենը վերադառնում է» ֆիլմի կերպարը

## Ընտրված ֆիլմագրություն
* Նոսֆերատու։ Սարսափի սիմֆոնիա (1922) — Կոմս Օռլոք
* Փողոց (1923) — կույր մարդ
* Մեծն դքսի ֆինանսները (1924)

## Գրականություն
* Stefan Eickhoff: *Max Schreck — Gespenstertheater* (2007), ISBN 3-936298-54-8

## Ծանոթագրություններ

Կատեգորիա:Գերմանացի դերասաններ
Կատեգորիա:Թատրոնի դերասաններ
Կատեգորիա:Գերմանացի կինոդերասաններ
Կատեգորիա:Սրտամկանի ինֆարկտից մահացածներ
Հաննես Թոր Հալդորսոն

**Հաննես Թոր Հալդորսոն** (, ), իսլանդացի ֆուտբոլիստ, ադրբեջանական «Ղարաբաղ» ֆուտբոլային ակումբի և Իսլանդիայի ազգային հավաքականի դարպասապահը։  Մի քանի երգերի և տեսահոլովակների հեղինակ է և ներկայացրել է Իսլանդիան Եվրատեսիլ 2012 երգի մրցույթում։

## Ակումբային կարիերա
Խաղացել է իսլանդական «Լեյկնիր», «Աֆտյուրելդինգ», «Ստյարնան», «Ֆրամ» և «Ռեյկյավիկ» ֆուտբոլային ակումբներում։

2012 թվականի մարտին Հաննեսը վերցրել է կարճաժամկետ վարձակալություն նորվեգական «Բրանն» ֆուտբոլային ակումբում, որտեղ  փոխարինել է վնասվածք ստացած դարպասապահ Պյոտր Լեցևսկուն։

2013 թվականի դեկտեմբերին Հաննեսը տեղափոխվել է նորվեգական  «Սաննես Ուլֆ» ։

2015 թվականի հուլիսին երկուամյա պայմանագիր է կնքել ՆԵԿ ֆուտբոլային ակումբի հետ։ 2018-ին պայմանագիր է կապել ադրբեջանական «Ղարաբաղ»-ի հետ։

## Կարիերան հավաքականում
Իսլանդիայի հավաքականում իր նորամուտը նշել է 2011 թվականին՝ 2012 թվականի Եվրոպայի առաջնության որակավորման փուլի ընթացքում՝ ընդդեմ Կիպրոսի ազգային հավաքականի։

Ներկայումս Հաննեսը համարվում է հիմնական Իսլանդիայի հավաքականի հիմնական դարպասապահը։ Հավաքականի կազմում նա հաղթել է 2014 թվականի ընտրական փուլի բոլոր տասներկու խաղերում։

## Ձեռքբերումներ
; «Ռեյկյավիկ»
* Իսլանդիայի չեմպիոն **(2)**։ 2011, 2013.
* Իսլանդիայի գավաթի մրցանակակիր **(2)**։ 2011, 2012.

## Ծանոթագրություններ

## Արտաքին հղումներ
* 
* Վիճակագրություն կայքում ''National Football Teams'' 
* Անձնագիրը կայքում ''soccerway.com'' 
*  
* Անձնագիրը կայքում ''worldfootball.net'' 
* 
* 
* 

Կատեգորիա:1984 ծնունդներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ապրիլի 27 ծնունդներ
Կատեգորիա:Իսլանդացի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ռեյկյավիկ քաղաքում ծնվածներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆուտբոլիստներ այբբենական կարգով
Կատեգորիա:ՆԵԿ-ի ֆուտբոլիստներ
Կատեգորիա:Ռանդերս ՖԱ-ի ֆուտբոլիստներ
Կատեգորիա:Բուդյո/Գլիմտի ֆուտբոլիստներ
Էյնհարդ

**Էյնհարդ** (, . )՝ ֆրանկ պատմիչ, գիտնական և պալատական։ Էյնհարդը Կառլոս Մեծի և նրա որդի Լյուդովիկոս Բարեպաշտի նվիրված ծառան էր և սպասավորը։ Նրա հիմնական և կարևորագույն գործը համարվում է «Կառլոս Մեծի կյանքը» պատմական երկը, որը համարվում է վաղ միջնադարի ամենաարժեքավոր երկերից մեկը։

## Կենսագրություն
Էյնհարդը ֆրանկական թագավորության արևելյան գերմանալեզու հատվածից էր։ Լինելով փոքրամարմին Էյնհարդը չէր կարող ձի հեծնել և կամ թուր գործածել այդ պատճառով էլ նա իրեն նվիրում է գիտության ուսումնասիրմանը, հատկապես խորամուտ է լինում լատիներենի իմացությանը։ Չնայած այն փաստին, որ՝ 791 կամ 792 թվականից սկսած նա աշխատանքի է անցնում Կառլոս Մեծի արքունիքում, և նրան է վստահվում մի շարք շինությունների կառուցման գործը նա այդպես էլ բարձր պաշտոնի չի կարողանում հասնել Կառլոս Մեծի գահակալման շրջանում։ Ի հակադրություն սրան Կառլոս Մեծի մահվանից հետո 814 թվականին նրա որդին Լյուդովիկոս Բարեպաշտը Էյնհարդին նշանակում է որպես իր անձնական քարտուղարը, որն էլ իր հերթին այս պաշտոնում աշխատում է մինչև 830 թվականը, երբ Լյուդովիկոսի և իր որդիների միջև պառակտումներ էին ծագում։

Նա մահացել է 840 թվականին Էլիգենշտադում։

## Ծանոթագրություններ

Կատեգորիա:Կենսագիրներ
Կատեգորիա:Ֆրանկներ
Կատեգորիա:Միջնադարյան գրողներ
Կատեգորիա:Ֆրանսիացի պատմաբաններ
Կատեգորիա:Գերմանացի գրողներ
Կատեգորիա:Գերմանացի պատմաբաններ
Կատեգորիա:Գերմանացի կենսագիրներ
Կատեգորիա:Գերմանացի ճարտարապետներ
Կատեգորիա:Գերմանացի գիտնականներ
Տասներեք գաղութներ

[right|thumb|300px|13 գաղութները խորհրդանշող 13 աստղերը և 13 գծերը [ԱՄՆ դրոշ|ԱՄՆ առաջին դրոշը:]]
**Տասներեք գաղութներ**, բրիտանական գաղութներ Հյուսիսային Ամերիկայում, որոնք 1776 թվականին ստորագրեցին ԱՄՆ անկախության դեկլարացիա, որով պաշտոնապես հայտարարեցին Մեծ Բրիտանիայի իշխանությունը չճանաչելու մասին։ Այդ քայլի արդյունքում ստեղծվեցին Ամերիկայի Միացյալ Նահանգները և սկսվեց ԱՄՆ անկախության պատերազմը։

## Տասներեք գաղութներ
Անկախության դեկլարացիան կնքել են («աշխարհագրական» հերթականությամբ)` 
* Նյու Հեմփշիր մարզը, հետագայում Նյու Հեմփշիր նահանգ 
* Մասսաչուսեթս-Բեյ, հետագայում Մասսաչուսեթս և Մեն նահանգներ
* Ռոդ Այլենդ գաղութը և Փրովիդենս պլանտացիան, հետագայում Ռոդ Այլենդ նահանգ
* Կոնեկտիկուտ գաղութը, հետագայում Կոնեկտիկուտ նահանգ
* Նյու Յորք մարզ, հետագայում Նյու Յորք և Վերմոնտ նահանգներ 
* Նյու Ջերսի մարզ, հետագայում Նյու Հեմփշիր նահանգ
* Փենսիլվանիա մարզ, հետագայում Փենսիլվանիա նահանգ
* Դելավեր գաղութ, հետագայում Դելավեր նահանգ
* Մերիլենդ մարզ, հետագայում Մերիլենդ նահանգ
* Վիրջինիա գաղութ-դոմինիոնը, հետագայում Վիրջինիա, Կենտուկի և Արևմտյան Վիրջինիա նահանգներ
* Հյուսիսային Կարոլինա մարզը, հետագայում Հյուսիսային Կարոլինա և Թենեսի նահանգներ
* Հարավային Կարոլինա մարզը, հետագայում Հարավային Կարոլինա նահանգ
* Ջորջիա մարզը, հետագայում Ջորջիա նահանգ

## Բնակչություն

1776 թվականի տվյալներով սպիտակամորթ բնակչության 85 %-ը ուներ անգլիական կամ իռլանդական ծագում, 9 %-` գերմանական, 4 %-ը հոլանդական։ Ողջ 18-րդ դարի ընթացքում բնակչությունը սրընթաց կերպով աճում էր բարձ ծնելիության, ցածր մահացության և ներգաղթի շնորհիվ։ Բնակչության 90 %-ը ֆերմերներ էին։ Բոստոն, Նյու Յորք, Ֆիլադելֆիա, Չարլսթոն, Նյուպորտ քաղաքները միառժամանակ հանդիսանում էին գաղութները Մեծ Բրիտանիային կապող փոքր նավահանգիստներ։

Բնակչության մեծ մասը բողոքականներ էին, առկա էր նաև անգլիացի և իռլանդացի կաթոլիկների փոքրաթիվ համայնք Մերիլենդում, իսկ Չարլսթոնում, Նյուպորտում և Նյու Յորքում` հրեա-սեֆարդների փոքր հուդայական համայնքներ։

## Նշումներ

## Ծանոթագրություններ

Կատեգորիա:ԱՄՆ-ի պատմություն
Կատեգորիա:Անգլիայի պատմություն
Կատեգորիա:Բրիտանական գաղութներ
Կատեգորիա:Բրիտանական կայսրություն
Ժիլ Դըլյոզ

**Ժիլ Դելյոզ** () ֆրանսիացի փիլիսոփա, ով վաղ 1960-ականերից մինչև իր մահը, գրել է փիլիսոփայության, գրականության, ֆիլմի և արվեստի մասին աշխատություններ։ Նրա ամենահայտնի աշխատանքներն են հոգեվերլուծող Ֆելիքս Գուատարիի հետ գրված «Կապիտալիզմ և շիզոֆրենիա» աշխատության երկու հատորները՝ «Հակա-Էդիպուս» և «Հազարավոր բարձրավանդակներ»-ը։ Այնուամենայնիվ շատերը նրա գլուխգործոցը համարում են «Տարբերություն և կրկնողություն» մետաֆիզիկական տրակտատը։ Ադրիան Վիլյամ Մուրը, կիրառելով Բեռնարդ Վիլյամսի չափանիշները համարում է Դելյոզին մեծագույն փիլիսոփաներից մեկը։ Նրա գործերը հետագայում մեծ ազդեցություն են ունեցել նորագույն փիլիսոփայության, պոստմոդերնիզմի և պոստստրուկտուրալիզմի վրա։ Դելյոզը եղել է աթեիստ, 1995 թ. նոյեմբերի 4-ին նա ինքնասպան է եղել՝ իրեն նետելով իր բնակարանի պատուհանից։

## Փիլիսոփայությունը
Դելյոզի գործերը բաժանվում են երկու խմբի։ Առաջին դեպքում Դելյոզը քննարկել և տարբեր կերպերով փորձել է բացահայտել այլ փիլիսոփաների (Իմանուիլ Կանտ, Ֆրիդրիխ Նիցշե, Անրի Բերգսոն, Միշել Ֆուկո, Բենեդիկտ Սպինոզա և այլք) գաղափարները և մտքերը, իսկ երկրորդ դեպքում նա իր փիլիսոփայական աշխատությունները փորձել է ձևակերպել տարբեր կոնցեպտների ձևով (շիզոֆրենիա, տարբերություն, իմաստ)։ Չնայած այն փաստին որ թեմաները կարող էին տարբեր լինել, Դելյոզը միշտ նույն գաղափարներն է դրել իր գործերի հիմքում։

## Ծանոթագրություններ

Կատեգորիա:20-րդ դարի աթեիստներ
Կատեգորիա:20-րդ դարի պատմաբաններ
Կատեգորիա:20-րդ դարի փիլիսոփաներ
Կատեգորիա:Գիտության փիլիսոփաներ
Կատեգորիա:Ինքնասպան փիլիսոփաներ
Կատեգորիա:Փարիզի համալսարանի շրջանավարտներ
Կատեգորիա:Քաղաքական փիլիսոփաներ
Կատեգորիա:Ֆրանսիացի պատմաբաններ
Կատեգորիա:Ֆրանսիացի փիլիսոփաներ
Իսպանիայի հրապարակ (Հռոմ)

մինի|Բարկաչչա շատրվանը
**Իսպանիայի հրապարակ** (Պիացցա դի Սպանիա, ), հրապարակ Հռոմի կենտրոնում, Կամպո Մարզիո շրջանում։ Նախկին անվանումը՝ Piazza della Trinita: Իրենից ներկայացնում է երկու անհավասար եռանկյուններ։ Հյուսիսային մասում այն ներառում է Իսպանական աստիճանը և Տրինիտա դեյ Մոնտի եկեղեցին։ Հարավային հատվածում գտնվում է Իսպանիայի Պալատը (Պալացցո դի Սպայնա, ), , (բառացի՝ Հավատքի Տարածման պալատը) և  (բառացի՝ «Անարատության կոնցեպցիայի սյուն») կոթողը։

Հրապարակը հռոմեական նորաձևության կենտրոններից մեկն է։ Ամենահռչակավոր իտալական նորաձևության ապրանքանիշերը ներկայացվում են Կոնդոտտի փողոցում, որն էլ սկսվում է Իսպանիայի հրապարակից։

Պիացցա դի Սպանիան իր անունը ստացել է Վատիկանում Իսպանիայի Մայր Աթոռի դեսպանատան անվանումից։ 17-րդ դարում դեսպանատան շրջանը նույնիսկ համարվել է իսպանական տարածք։

մինի
Հրապարակի կենտրոնում գտնվում է Բարկաչչա շատրվանը՝ մակույկաձև շատրվան, որը կերտել են Պիետրո Բերնինին և իր որդին՝ Լորենցո Բերնինին։ Նրանից աջ՝ անգլիացի գրող Ջոն Քիթսի տունն է, որն այժմ թանգարան է, իսկ ձախ կողմում՝ Բեբինգթոն թեյարանը (1893 թ.)։ Շատրվանի դիմաց Իսպանական աստիճաններն են, որոնք սկսում են Իսպանիայի հրապարակից և բարձրանում վեր՝ դեպի Տրինիտա դեյ Մոնտի եկեղեցի։

## Տրինիտա դեյ Մոնտի եկեղեցի
մինի|Տրինիտա դեյ Մոնտի եկեղեցին
Եկեղեցու կառուցումը սկսվել է 1502 թվականին ֆրանսիացի Լյուդովիկոս XII-ի (Ֆրանսիայի թագավոր) միջոցներով և տևել մինչև 1585 թվականը։ 1816 թվականին եկեղեցին լրջորեն ավերվել էր, որից հետո հիմնահատակ վերակառուցվեց։ 1789 թվականին Պիոս VI Պապի պատվերով Սալյուստիուսի այգիներից բերված անտիկ սյունը կանգնեցվեց եկեղեցու դիմաց։ Դանիելե դա Վոլտերայի «Խաչից իջեցում» որմնանկարը գտնվում է Տրինիտա դեյ Մոնտի եկեղեցում։

## Պալատները և սյունը
մինի|Palazzo di Propaganda Fide
Իսպանիայի հրապարակի հարավային ծայրում գտնվում է  (բառացի՝ Հավատքի Տարածման պալատ) պալատը։ Վիա Ֆրատտինա փողոցի կողմից երևում է պալատի այն ճակատամասը, որ ձևավորել է Լորենցո Բերնինին (1644 թ.), իսկ Վիա դի Պրոպագանդա փողոցի կողմից՝ Ֆրանչեսկո Բորրոմինիի ձևավորումը (1646 թ.)։ Վերջինն Իննոկենտիոս X Պապի պատվերն էր, որը նախընտրում էր Բորրոմինիի ոճը։ Աշխատանքն ավարտվել է 1667 թվականին։ 1929 թվականից սկսած Պալատը հանդիսանում է Վատիկանում Իսպանիայի Մայր Աթոռի դեսպանատան սեփականությունը։ Իսկ վերջինիս նստավայրը համարվում է Պալացցո դե Սպանիան։ Այն կառուցվել է նախկին Մոնալդեսչի պալատի տեղում իսպանացի դեսպանի համար 1653 թվականին Անտոնիո դել Գրանդեի և Ֆրանչեսկո Բորրոմինիի կողմից։

Իսպանիայի հրապարակի հարավ-արևելքում, Միգնանելլիի հրապարակում, երկու պալատների դիմաց վեր է խոյանում  (բառացի՝ «Անարատության Կոնցեպցիայի  սյուն») կոթողը։ Այն հայտնաբերվել է 1777 թվականին վանքի տակ։ Կանգնեցվել է այստեղ 1857 թվականին։ Գագաթին կերտված է Կույս Մարիամի արձանը։

## Տես նաև
* Իսպանական աստիճան

## Աղբյուրներ
* http://www.aviewoncities.com/rome/piazzadispagna.htm 
* Palazzo di Spagna
* Palazzo di Propaganda Fide
* http://www.romeartlover.it/Vasi40.html
* http://www.giovannirinaldi.it/page/rome/piazzadispagna/index.htm
* http://www.romasegreta.it/campo-marzio/piazza-di-spagna.html
Ազատեկ (այլ կիրառումներ)

**Ազատեկ**, կարող է վերաբերել՝
* Ազատեկ - գյուղ Հայաստանի Հանրապետության Վայոց ձորի մարզում, Արփա գետի ձախ կողմում
* Ազատեկ - գետ Վայոց ձորի մարզում։ Սկիզբ է առնում Վայքի լեռներից և Վայք քաղաքից 1 կմ հարավ–արևելք ձախից միախառնվում Արփային
Մաքսի Պերեյրա

**Վիկտորիո Մաքսիմիլիանո Պերեյրա Պաես**, ավելի հայտնի որպես **Մաքսի Պերեյրա** (իսպ․՝ Victorio Maximiliano «Maxi» Pereira Páez, ), ուրուգվայցի ֆուտբոլիստ, կիսապաշտպան։ Հանդես է գալիս պորտուգալական «Պորտու»-ի և Ուրուգվայի ազգային հավաքականի կազմում։ Հավաքականում իր անցկացրած խաղերի թվով ռեկորդակիր է (114 հանդիպում)։

## Ակումբային կարիերա
Մաքսի Պերեյրան իր պրոֆեսիոնալ կարիերան սկսել է ուրուգվայական «*Դեֆենսոր Սպորտինգ*ի» կազմում։ Թիմի կազմում անցկացրել է 9 մրցաշրջան, որի ընթացքում մասնակցել է 125 հանդիպման։

2007 թվականին Պերեյրան տեղափոխվել է պորտուգալական «Բենֆիկա»՝ որպես ձախ կիսապաշտպան։ «Բենֆիկայի» կազմում նա 8 մրցաշրջանի ընթացքում դարձել է Պորտուգալիայի չեմպիոն, 5-ակի գավաթակիր և սուպերգավաթակիր։

Պորտուգալական ակումբի կազմում Մաքսի Պերեյրան հասել է նաև մինչև ՈՒԵՖԱ Եվրոպայի Լիգայի եզրփակիչ։

2015 թվականի հուլիսին ավարտվել է ուրուգվայցու պայմանագիրը «Բենֆիկայի» հետ, ինչի արդյունքում նա տեղափոխվել է «Պորտու»։

## Միջազգային կարիերա
Ուրուգվայի ազգային հավաքականի կազմում իր դեբյուտը Մաքսին նշել է 2005 թվականի հոկտեմբերի 26-ին՝ Մեքսիկայի հավաքականի դեմ խաղում։

Հավաքակակնի կազմում նա հասել է մինչև Աշխարհի առաջնության կիսաեզրափակիչ։ Մաքսին հաղել է նաև Ամերիկայի գավաթի խաղարկությունում։

## Վիճակագրություն
### Ակումբային
2016 թվականի մայիսի 15-ի տվյալներով

### Միջազգային
2016 թվականի հունիսի 13-ի տվյալներով

## Ձեռքբերումներ
### Ակումբային
* Պորտուգալիայի չեմպիոն - 2009/10, 2013/14, 2014/15
* Պորտուգալիայի գավաթակիր - 2013/14
* Պորտուգալիայի լիգայի գավաթակիր - 2008/09, 2009/10, 2010/11, 2011/12, 2013/14
* Եվրոպայի լիգակյի փոխչեմպիոն - 2012/13, 2013/14

### Միջազգային
* Ամերիկայի գավաթակիր - 2011

## Ծանոթագրություններ

## Արտաքին հղումներ
* Պրոֆիլը soccerway.com կայքում
* Պրոֆիլը worldfootball.net կայքում 

Կատեգորիա:1984 ծնունդներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բենֆիկայի ֆուտբոլիստներ
Կատեգորիա:Հունիսի 8 ծնունդներ
Կատեգորիա:Մոնտեվիդեո քաղաքում ծնվածներ
Կատեգորիա:Ուրուգվայցի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Դեֆենսոր Սպորտինգի ֆուտբոլիստներ
Կատեգորիա:Պենյարոլի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Ազատություն (այլ կիրառումներ)

**Ազատություն**, կարող է վերաբերել՝
* Ազատություն - գաղափար է, որը արտացոլում է սուբյեկտի վերաբերմունքը իր իսկ ակտերին, որի ներքո նա հանդիսանում է դրանց որոշիչ պատճառը, և դրանք անմիջականորեն պայմանավորված չեն բնական, սոցիալական, միջանձնյա-շփումային, ներքին-անհատական կամ տոհմա-անհատական գործոններով
* Ազատություն ռադիոկայան - միջազգային ոչ առևտրային ռադիո-հեռարձակման կազմակերպություն
* Ազատություն - ռուսական  «Lumen» ռոք խմբի երրորդ ալբոմն է
* Ազատություն - թերթ, լույս է տեսել 1890֊1892 թթ. Նյու Յորքում
Բրիտանական Հնդկաստան

**Բրիտանական Հնդկաստան** (), 1858-1947 թվականներին գոյատևած բրիտանական գաղութային տիրություն Հարավային Ասիայում։ Աստիճանաբար ընդլայնվել է և ժամանակի ընթացքում իր մեջ է ընդգրկել ներկայիս Հնդկաստանի, Պակիստանի, Բանգլադեշի և Մյանմայի տարածքները։ *Բրիտանական Հնդկաստան* տերմինով սովորաբար անվանում են Բրիտանական կայսրության ողջ գաղութային տիրույթները, սակայն այն վերաբերում է միայն Հինդուստան թերակղզու Բրիտանական իշխանության տակ տնվող տարածքներին։

1947 թվականին Բրիտանական Հնդկաստանին անկախություն շնորհվեց, որից հետո երկիրը բաժանվեց երկու դոմինիոններ` Հնդկաստանի և Պակիստանի միջև։ Իր հերթին 1971 թվականին Պակիստանից անջատվեց Բանգլադեշը։

## Ծանոթագրություններ

Կատեգորիա:Բրիտանական Հնդկաստան
Կատեգորիա:Բրիտանական գաղութներ
Կատեգորիա:Ասիայի պատմական երկրներ
Նիկոլայե Բըլչեսկու

**Նիկոլայե Բըլչեսկու** (, ), ռումինացի հեղափոխական–դեմոկրատ, պատմաբան և հրապարակախոս։

## Կենսագրություն
1848 թվականին ղեկավարել է Վալախիայի հեղափոխության արմատական թևը և մտել ժամանակավոր կառավարության կազմի մեջ։ Հեղափոխության պարտությունից հետո տարագրվել է Տրանսիլվանիա՝ շարունակելով հեղափոխական գործունեությունը։ Բըլչեսկու սերտ կապերի մեջ է եղել հունգարահայ, հեղափոխական, զինվորական գործիչների (գեներալներ Կիշ, Վիլմոշ Լազար, Ցեց) հետ։ Կյանքի վերջին տարիներն անցկացրել է Ֆրանսիայում և Իտալիայում։

Բըլչեսկուի պատմագրական աշխատությունները («Գյուղացի աշխատավորների սոցիալական դրությունը Ռումինական իշխանություններում տարբեր դարաշրջաններում», 1846 թ., «Տնտեսության հարցերը Դահուրյան իշխանություններում», 1850 թ. և ուրիշներ) տոգորված են դեմոկրատական գաղափարներով։

## Ծանոթագրություններ

Կատեգորիա:Ռումինացի պատմաբաններ
Կատեգորիա:Ռումինացի լրագրողներ
Կատեգորիա:Ռումինիայի քաղաքական գործիչներ
Կատեգորիա:Ռումինացի խմբագիրներ
Ազարիկ (այլ կիրառումներ)

**Ազարիկ**, կարող է վերաբերել՝
* Ազարիկ - գյուղ Կիլիկիայում, Զեյթունի գավառում
* Ազարիկ - հայ բժիշկ
Ազգային հնագիտական թանգարան (այլ կիրառումներ)

**Ազգային հնագիտական թանգարան**, կարող է վերաբերել՝
* Ազգային հնագիտական թանգարան, ազգային հնագիտական թանգարան Ալբանիայի մայրաքաղաք Տիրանայում։
* Ազգային հնագիտական թանգարան, ազգային հնագիտական թանգարան Իսպանիայի մայրաքաղաք Մադրիդում։
* Ազգային հնագիտական թանգարան, ազգային հնագիտական թանգարան Ֆլորենցիայում։
Ազգեր (այլ կիրառումներ)

**Ազգեր**, կարող է վերաբերել՝
* Ազգեր - հայկական իգական անուն
* Ազգեր - գյուղ Արևմտյան Հայաստանում, Բիթլիսի վիլայեթի Խիզանի գավառակում
Ազդարար (այլ կիրառումներ)

**Ազդարար**, կարող է վերաբերել՝
* Ազդարար - հայկական հանդես, որը լույս է տեսել 1794֊1796 թվականներին Մադրասում
* Ազդարար Բյուզանդյան - հայկական թերթ, որը լույս է տեսել 1840֊1841 թվականներին Կոստանդնուպոլսում
* Ազդարար - հայկական թերթ, որը լույս է տեսել 1846֊1847 թվականներին Մադրասում
* Ազդարար - հայկական թերթ, որը լույս է տեսել 1942֊1953 թվականներին Բեյրութում
* Ազդարար - հայկական թերթ, որը լույս է տեսնում 1996 թվականից Քուվեյթում
Սիլվեստրե Վարելա

**Սիլվեստրե Մանուել Գոնսալվիշ Վարելա** (, ), պորտուգալացի ֆուտբոլիստ, Պորտու ակումբի և Պորտուգալիայի ազգային հավաքականի եզրային կիսապաշտպան։

## Ակումբային կարիերա
### Սպորտինգ
Սիլվեստրե Վարելան համարվում է Պաշկադորիշ ակումբի ակադեմիայի սանը, որտեղից նա 2002 թվականին տեղափոխվել է Լիսաբոնի Սպորտինգի։ 2004 թվականին Վարելան վարձակալության հանձնվեց Կազա Պիա ակումբում։ 2005-2006 մրցաշրջանում Վարելան անցկացրեց ակումբի առաջին չորս խաղերը։

### Ռեկրեատիվո
2007 թվականին նա նորից հանձնվեց վարձակլության՝ այս անգամ իսպանական Ռեկրեատիվո ակումբում, որում անցկացրեց 22 խաղ։

### Էշտրելա
2008 թվականի հունիսին Վարելան վերադարձավ Սպորտինգ, բայց այդ նույն միջսեզոնային շրջաններում նրան վաճառեցին Էշտրելա ակումբի վրա։ Էշտրելայում Վարելան անցկացրեց լավ մրցաշրջան՝ 32 խաղում խփելով 7 գոլ։

### Պորտու
Մրցաշրջանի ընթացքում, 2009 թվականի մարտի 3-ին Վարելան հնգամյա պայմանագիր կնքեց Պորտու ակումբի հետ։ Նա Պորտու տեղափոխվեց հուլիսի 1-ին՝ ազատ գործակալի իրավունքներով։
2010 թվականի մարտին Վարելան ստացավ փոքր սրունքոսկրի ջարդվածք, ինչի պատճառով դուրս մնաց ԱԱ 2010 գնացող ֆուտբոլիստների թեկնածուների ցուցակից։

### Վեստ Բրոմվիչ Ալբիոն
2014 թվականի օգոստոսի 24-ին Վարելան վարձակալական իրավունքներով տեղափոխվեց Վեստ Բրոմվիչ Ալբիոն։

## Միջազգային կարիերա
2010 թվականի մարտի 3-ին Վարելան դեբյուտեց Պորտուգալիայի հավաքականի կազմում, Չինաստանի դեմ ընկերական խաղում (2-0) դուրս գալով փոխարինման։ 2012 թվականին նա հավաքականի կազմում մասնակցեց Եվրո 2012 թվականին, Դանիայի դեմ խաղում դուրս գալով փոխարինման։ Այդ խաղում նա խփեց իր թիմի հաղթական գոլը, Պորտուգալիան հաղթեց 3-2։

## Ձեռքբերումներ
**Պորտու**
* Պորտուգալիայի չեմպիոն (3)՝ 2010-11, 2011-12, 2012-13
* Պորտուգալիայի գավաթ (2)՝ 2009-10, 2010-11
* Պորտուգալաիայի սուպերգավաթ (4)՝ 2009, 2010, 2011, 2013
* Եվրոպայի Լիգա (1)՝ 2010-11

## Ծանոթագրություններ

## Արտաքին հղումներ
* Պրոֆիլը zerozero.pt կայքում 
* Պրոֆիլը foradejogo.net կայքում 

Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Պորտու ՖԱ-ի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Էշտրելա Ամադորայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Կասա Պիայի ֆուտբոլիստներ
Ազիզիե (այլ կիրառումներ)

**Ազիզիե**, կարող է վերաբերել՝
* Ազիզիե - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում, Սեբաստիա քաղաքից հարավ-արևմուտք, Արիարաթիա քաղաքի տեղում
* Ազիզիե - գյուղ Արևմտյան Հայաստանում, Էրզրումի վիլայեթի Էրզրումի գավառում
*Ազիզիե թատրոն -Սկյուտար թաղամասում, որտեղ ներկայացումներով հանդես է եկել Վարդովյանի թատերախումբը
Ազիզլի (այլ կիրառումներ)

**Ազիզլի**, կարող է վերաբերել՝
* Ազիզլի - գյուղ, Երևանի նահանգի Երևանի գավառի Գառնաբիսարի գավառակում
* Ազիզլի - գյուղ Արևմտյան Հայաստանում, Կիլիկիայի Ադանայի նահանգում, Պիրամոս գետի ձախ կողմի հարթավայրում